ઉપરોકત સમિટમાં ઉત્તરપ્રદેશના મુખ્યપ્રધાન યોગી આદિત્યનાથ સહિત અનેક રાષ્ટ્રીય નેતાઓ તેમજ અગ્રણી ઉદ્યોગપતિઓએ હાજરી આપી હતી. યુપીમાં આગામી 3 વરસ દરમિયાન આશરે 40 લાખ લોકો માટે નોકરીની તકો ઊભી કરવાનું લક્ષ્યાંક રાખવામાં આવ્યું છે. આ સમિટના ઉદઘાટન સમારંભમાં ઉપસ્થિત આમંત્રિતોને સંબોધતાં વડાપ્રધાન શ્રી નરેન્દ્ર મોદીએ જણાવ્યું હતુંકે, હવે યુપી વિકાસના રાહ પર આગેકદમ કરી રહ્યું છે. ઉત્તરપ્રદેશના ઉત્કર્ષની શરૂઆત થઈ ગઈ છે. ઉત્તરપ્રદેશમાં બની રહેલા ડિફેન્સ કોરિડોરના આયોજનમાં કાનપુર, આગ્રા, લખનઉ, ઝાંસી અને ચિત્રકૂટને એકસૂત્રમાં સમાવી લેવાશે. વડાપ્રધાને આ પ્રસંગે યુપીના મુખ્યપ્રધાન યોગી આદિત્યનાથની કામગીરીની ખૂબ પ્રશંસા કરી હતી.